《玉隆万寿宫》
宋代·杨杰

竹标溪涧蠲民瘼，剑击蛟龙救水灾。四十日升金阙去，半千年水玉函开。

丹藏井底人难得，柏荫坛心手自栽。一段彩云天外至，山翁疑是锦堆来。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。